Trump cere ONU să declare China "responsabilă pentru acțiunile sale".
"China a interzis zborurile interne, permițând în același timp avioanelor să părăsească China și să infecteze lumea", spune Trump. SUA a depășit pragul de 200.000 de morți din cauza noului virus.
Președintele SUA, Donald Trump, a cerut astăzi Organizației Națiunilor Unite să "responsabilizeze China pentru acțiunile sale" privind pandemia Covid-19."La începutul răspândirii virusului, China a interzis zborurile interne, permițând în același timp avioanelor să părăsească China și să infecteze lumea", a declarat presedintele de la Casa Albă într-un mesaj preînregistrat lansat cu ocazia Adunării Generale a ONU."Guvernul chinez și Organizația Mondială a Sănătății, care este aproape controlată de China, au afirmat în mod greșit că nu există dovezi ale transmiterii umane a virusului", a adăugat el."Organizația Națiunilor Unite trebuie să responsabilizeze China pentru acțiunile sale", a insistat Trump, în timp ce Statele Unite a trecut de pragul de 200.000 de morți din cauza noului virus.